A 2012-es női sakkvilágbajnokságon a 2. körben a később világbajnoki címet szerző Anna Usenyina ütötte el a továbbjutástól. A 2013-as világbajnoki ciklusban a 2011-12-es Grand Prix versenysorozaton 2011. augusztusban Rosztovban harmadik, szeptemberben Sencsenben második, 2012. júniusban Kazánban holtversenyben 1−2., szeptemberben Ankarában a 2. helyen végzett, összesítésben Hou Ji-fan és Kónéru Hanpi mögött harmadik lett.